Matheus Lingonensis Canonicus, nepos Garnerii Lingonensis Archidiaconi qui Ecclesiam de Cheueigne, cum aliis beneficiis dedit Canonicis sancti Stephani, ad laudem et consensum predicti Garnerii guerpiuit in manum Domini Milonis Abbatis, casamentum de decimis de Cheueigne quod suum erat proprium et quod possidebat sine alicuius dominio libere. Idem etiam Matheus recepit hoc predictum casamentum a predicto Abbate et ab Ecclesia ita quod post obitum suum pro se de hoc casamento, fieret sancto Stephano helemosina. Hoc factum est in presentia domini Johannis prioris Cisterciensis et magistri Galterii monachi et medici, Nicholai capellani Ducis, Petri, Rodulfi, Hugonis Canonicorum. Ex parte Mathei fuerunt Dominicus capellanus et familiaris Lambertus.